LIETUVOS RESPUBLIKOS SVEIKATOS APSAUGOS MINISTRO

ĮSAKYMAS

**DĖL LIETUVOS RESPUBLIKOS SVEIKATOS APSAUGOS MINISTRO 1999 M. LIEPOS 30 D. ĮSAKYMO NR. 357 „DĖL MOKAMŲ ASMENS SVEIKATOS PRIEŽIŪROS PASLAUGŲ SĄRAŠO, KAINŲ NUSTATYMO IR JŲ INDEKSAVIMO TVARKOS BEI ŠIŲ PASLAUGŲ TEIKIMO IR APMOKĖJIMO TVARKOS“ PAKEITIMO**

2008 m. spalio 31 d. Nr. V-1065

Vilnius

Siekdamas pagerinti asmens sveikatos priežiūros paslaugų prieinamumą ir kokybę bei atsižvelgdamas į didėjančias energetikos bei kitų paslaugų kainas:

1. Pakeičiu Mokamų asmens sveikatos priežiūros paslaugų teikimo ir apmokėjimo tvarką, patvirtintą Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“ (Žin., 1999, Nr. [67-2175](https://www.e-tar.lt/portal/lt/legalAct/TAR.21897F4DD271); 2005, Nr. [33-1076](https://www.e-tar.lt/portal/lt/legalAct/TAR.42BC72FD0739))“:

1.1. Išdėstau 5 punktą taip:

„5. Mokamų asmens sveikatos priežiūros paslaugų sąrašas ir šių paslaugų kainos tvirtinamos Lietuvos Respublikos sveikatos apsaugos ministro įsakymu.

5.1. Mokamų asmens sveikatos priežiūros paslaugų ir Valstybės ir savivaldybių remiamų asmens sveikatos priežiūros paslaugų, teikiamų valstybinėse ir savivaldybių asmens sveikatos priežiūros įstaigose, kainyno Nr. 96-11-2, patvirtinto Lietuvos Respublikos sveikatos apsaugos ministerijos 1996 m. kovo 29 d. įsakymu Nr. 178 (Žin., 1996, Nr. [35-892](https://www.e-tar.lt/portal/lt/legalAct/TAR.22504E4941B4)), kainos gali būti indeksuojamos ne didesniu nei šio įsakymo 2 priede 2 punktu nustatyta tvarka apskaičiuotu koeficientu ir tvirtinamos asmens sveikatos priežiūros įstaigos vadovo įsakymu.

5.2. Asmens sveikatos priežiūros įstaigos vadovas užtikrina saugojimą dokumentų, pagrindžiančių taikomo indeksavimo koeficiento apskaičiavimą.“

1.2. Išdėstau 7.1 punktą taip:

„7.1. 6.1, 6.4 ir 6.6 punktuose – vadovaujantis Valstybės ir savivaldybių remiamų asmens sveikatos priežiūros paslaugų, teikiamų valstybinėse ir savivaldybių asmens sveikatos priežiūros įstaigose, kainynu Nr. 96-11-2 bei 5.1 punktu;“.

2. Nustatau, kad:

2.1. 2009 m. I pusmetį turi būti taikoma 50 proc. apskaičiuoto indeksavimo koeficiento, nurodyto Mokamų asmens sveikatos priežiūros paslaugų teikimo ir apmokėjimo tvarkos, patvirtintos nurodytuoju įsakymu, 5.1 punkte.

2.2. Šis įsakymas įsigalioja nuo 2009 m. sausio 1 dienos.

3. Pavedu įsakymo vykdymą kontroliuoti ministerijos valstybės sekretoriui.

SVEIKATOS APSAUGOS MINISTRAS GEDIMINAS ČERNIAUSKAS